Vlada Aksentijević
<s>Vladimir Vlada Aksentijević (Obrenovac , 24. 6. 1916 — Obrenovac , 27. 3. 1942), učesnik Narodnooslobodilačke borbe (NOB) i narodni heroj Jugoslavije.</s>

<s>Biografija 
Vlada Aksentijević je rođen 24. 6. 1916 godine u Obrenovcu.</s><s>Potiče iz učiteljske porodice.</s><s>Osnovnu školu je završio u selu Grabovcu, kod Obrenovca, a gimnaziju u Somboru, 1934 godine, gde je se i upoznao sa revolucionarnim pokretom.</s><s>Posle završene mature upisao je elektromašinski odsek Tehničke visoke škole u Beogradu.</s><s>Na prvoj godini studija postaje član Saveza komunističke omladine Jugoslavije (SKOJ), a sledeće godine je ušao u Akcioni odbor stručnih studentskih udrušenja, čiji je sekretar postao u jesen 1936 godine.</s><s>Iste godine primljen je u Komunističku partiju Jugoslavije (KPJ).</s><s>Bio je učesnik studentskih demonstracija tokom 1935 i 1936 godine.</s><s>Krajem 1937 godine postao je član Mesnog komiteta KPJ za Beograd.</s>

<s>U proleće 1939, Vlada je napustio fakultet, i po zadatku Partije je otišao u Posavinu da obnavlja i formira partijske organizacije.</s><s>Najviše je radio u Obrenovcu i okolini, gde je uspeo da formira partijsku ćeliju i preko nje organizuje radnike.</s><s>Radio je i na organizovanju studenata i zadružne omladine Obrenovca i okoline.</s><s>Na okružnoj partijskoj konferenciji 1939 godine izabran je za člana okružnog partijskog povereništva za Beograd, a na sreskoj konferenciji KPJ u Zabrežju, 1940 godine, za sekretara Sreskog komiteta KPJ za Obrenovac.</s>

<s>Zbog provale u partijskoj organizaciji Obrenovca, Vlada je ilegalno boravio u Beogradu oko tri meseca, a potom je uhapšen.</s><s>Osuđen je na godinu dana zatvora, od čega je tri meseca odležao u zatvoru na Adi Ciganliji, a potom je prebačen u zatvor u Mariboru, gde ga je zatekao Aprilski rat i okupacija Kraljevine Jugoslavije.</s><s>Početkom jula 1941 godine, prilikom transporta iz Maribora u Srbiju, uspeo je da pobegne iz voza.</s>

<s>Odmah po dolasku u Obrenovac stupio je u Prvu posavsku partizansku četu, u kojoj je krajem jula postavljen za političkog komesara.</s><s>Kada je 22. 9. 1941 godine formiran Prvi bataljon Posavskog partizanskog odreda, Vlada je postavljen za političkog komesara.</s>

<s>Tokom Prve neprijateljske ofanzive, i povlačenja iz Posavine, Vlada je sa svojim bataljonom učestvovao u više borbi u zapadnoj Srbiji i na Kadinjači, gde je njegov bataljon pretrpeo velike gubitke.</s><s>Posle borbe na Kadinjači, s preživelim borcima iz Posavine, povukao se u Sandžak.</s><s>Ali je po zadatku CK KPJ, zajedno sa Kosmajskim partizanskim odredom, 7. 1. 1942 godine, upućen je na teren Posavine da organizuje OK KPJ i nastavi oružanu borbu protiv neprijatelja.</s>

<s>Zbog stalnih borbi s neprijateljem Kosmajski partizanski odred nije mogao da prodre odmah na Kosmaj, nego se sa grupom NOP odreda, koja se tamo nalazila, zadržao na terenu Valjeva.</s><s>Tu je Vlada ostao sve do polovine februara 1942 godine, kada je, s grupom boraca iz Posavine, krenuo na svoj teren, gde je stigao krajem februara.</s><s>U Grabovcu je stigao kod svog kuma, koji ga je prijavio kvinsliškim vlastima, koje su ga uhapsile zajedno sa Budimirom Davidovićem, i sprovele ga u Valjevski zatvor, u kome je osuđen na smrt vešanjem.</s><s>Obešen je 27. 3. 1942 godine u Obrenovcu.</s>

<s>Ukazom Prezidijuma Narodne skupštine Federativne Narodne Republike Jugoslavije, 14. 12. 1949 godine, proglašen je za narodnog heroja.</s>

<s>Literatura</s>

<s></s>

<s>Biografije, Obrenovac
Jugoslavenski komunisti
Revolucionarni studentski pokret Jugoslavije
Jugoslavenski partizani
Politički komesari NOVJ
Poginuli partizanski komandanti
Narodni heroji Jugoslavije</s>

